《送史供奉啮口都大》
宋代·梅尧臣

河为中国患，亦为中国利。
其患啮堤防，其利通粮馈。
分流入浚啮，万货都城萃。
积淫或暴涨，旱暵或滞疐。
疏导欲其宜，径度有所异。
曩者多邀功，用之殊未至。
十私而五公，岁久害愈炽。
溃溢必归尤，庙堂难决议。
明明圣天子，自选中常侍。
银璫插在貂，身小勇且智。
上从广武城，下及淮与泗。
回险帖凿繁，所画由所寄。
尝以勤厥身，又能和众吏。
前日有尽心，於今病憔悴。
此职方藉人，加餐当自为。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。